《题东老庵》
宋代·史功举

弁山凝翠碧横天，霅水开鉴流清泉。
隐君东老志高洁，一庵结清青山边。
平生倒屣爱佳客，买书不惜倾囊钱。
秋负八月酒初熟，邂逅有客来翩跹。
丰姿洒落眼秋碧，太白邀饮清风前。
匆匆欠然二翁话相得，醉来促席相留连。
不觉达旦欲辞去，笑语拍手范例崖肩。
逡巡洒翰落珠玉，蔼蔼态度含云烟。
更将祸福论天命，衣冠后世终荣传。
嗟乎东老今已矣，长有声名伴山水。
只应骖鸾跨鹤蓬莱去，犹使乡人指点庵前路。

作者简介：史功举，字士行，眉州（今四川眉山）人。理宗端平二年（一二三五）进士。景定四年（一二六三）除秘书郎。度宗咸淳四年（一二六八）迁著作佐郎兼国史院编修官，实录院检讨官。事见《南宋馆阁续录》卷八。